Lara Flynn Boyle

**Lara Flynn Boyle** (født 24. mars 1970 i Davenport i Iowa) er en amerikansk skuespiller som vokste opp i Chicago i Illinois og Wisconsin.

## Berømt med Twin Peaks
Boyles første filmrolle var en mindre birolle i Skulk med stil (*Ferris Bueller Day Off*) (1986), men scenen ble fjernet i filmens siste klipping. Hun spilte deretter i TV-serien *[[Amerika (TV-serie)|Amerika]]* (1987), og i filmene *[[Poltergeist III]]* (1988) og *[[Dagen er din (film)|Dagen er din]]* (1989). Hun fikk sin første større rolle som gjorde henne kjent ved å spille Donna Hayward i den kritikerroste TV-serien *[[Twin Peaks]]*. Da serien ble avsluttet i 1991 produserte seriens skaper David Lynch en film, *[[Twin Peaks: Fire Walk With Me]]*, men på grunn av sin økende berømmelse valgte Boyle ikke delta og Moira Kelly overtok hennes opprinnelige rolle.

Boyle tilbrakte mesteparten av 1990-tallet i å albu seg plass i filmverden med varierende hell. Noen av hennes mer interessante roller var den selvopptatte Stacy i *[[Wayne's World]]* (1992); den skjøre og hjemløse tenåringen Heather i *[[Where The Day Takes You]]* (1992); den sensuelle og manipulerende Suzanne i *[[Red Rock West]]* (1993), noe som ga en status som en førsteklasses «femme fatale»; og Alex, den seksuelt selvsikre divaen i ungdomsfilmen *[[Threesome]]* (1994); og den manisk undertryke hjemmehustruen Marianne Byron i *[[Afterglow]]* (1997).

I 1997 prøvespilte Boyle for tittelrollen i David E. Kelleys TV-serie *[[Ally McBeal]]* hvor hun til slutt tapte for Calista Flockhart, men fikk isteden en spesialskrevet serie som advokat Helen Gamble i Kelleys andre TV-serie i 1997, *The Practice*. Hun spilte i serien fram til 2003 da produsentene i et forsøk på å gjøre serien mer sexy og samtidig få ned omkostningene ga både Boyle og de fleste andre skuespillerne sparken.

I 2002 spilte Boyle hovedrollen som kvinnelig skurk i den populære om enn ikke spesielt gode filmen *[[Men in Black II]]*. Hun har også gjestet i flere TV-serier, blant annet også *Ally McBeal*, var også med gjentatte ganger i serien *Huff* før hun i 2005 ble med i serien *Las Vegas* som har handling fra et spillermiljø i byen av samme navn og hvor hun portretterte Monica, en ny hotelleier.

## Personlig liv
* Boyle har vært sammen med Jack Nicholson, Richard Dean Anderson, Kyle MacLachlan, David Spade, og Eric Dane. 
* Hun var gift to ganger. Hennes første ektemann var John Patrick Dee III, som hun giftet seg med 11. august 1996 og skilte seg fra to år senere. Hennes andre og nåværende ektemann Donald Ray Thomas II, en eiendomsspekulant som hun giftet seg med den 18. desember 2006 i San Antonio, Texas.

## Trivia
* Som etternavnet Flynn Boyle indikerer er hun av irsk avstamming, men har også en italiensk bestefar.
* Fornavnet Lara er fra en figur i boken og filmen *[[Dr. Zhivago]]*.
* Hun er dyslektisk.
* Hennes hjem i Beverly Hills ble bygd på 1920-tallet som tjenerboligene for skuespilleren Mary Pickford.

## Utvalgte filmer
* *Amerika* (1987) (TV, miniserie)
* *The Preppie Murder* (1989) (TV)
* *[[Dagen er din (film)|Dagen er din]]* (1989)
* *How I Got Into College* (1989)
* *[[Twin Peaks]]* (1990) (TV-serie) (1990 – 1991)
* *The Rookie* (1990)
* *[[Red Rock West]]* (1992)
* *[[Wayne's World]]* (1992)
* *Threesome* (1994)
* *Baby's Day Out* (1994)
* *The Road to Wellville* (1994)
* *Afterglow* (1997)
* *The Practice* (1997) (TV-serie) (1997–2003)
* *[[Happiness (film 1998)|Happiness]]* (1998)
* *Since You've Been Gone* (1998)
* *Men in Black II* (2002)
* *Las Vegas* (2003) (TV-serie) (2005)
* *Huff* (TV-serie) (2004–2006)

## Referanser


## Eksterne lenker
*  Lara Flynn Boyle Blog
* 
*